Document ID: 32011D0322

ROZHODNUTIE KOMISIE
z 27. mája 2011,
ktorým sa menia a dopĺňajú prílohy I a II k rozhodnutiu 2009/861/ES o prechodných opatreniach podľa nariadenia Európskeho parlamentu a Rady (ES) č. 853/2004 týkajúcich sa spracovania surového mlieka, ktoré nespĺňa požiadavky, v určitých prevádzkarňach na spracovanie mlieka v Bulharsku
[oznámené pod číslom K(2011) 3647]
(Text s významom pre EHP)
(2011/322/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa stanovujú osobitné predpisy týkajúce sa hygieny potravín živočíšneho pôvodu (1), a najmä na jeho článok 9 prvý odsek,
keďže:
(1)
V nariadení (ES) č. 853/2004 sa pre prevádzkovateľov potravinárskych podnikov stanovujú osobitné predpisy týkajúce sa hygieny potravín živočíšneho pôvodu. Uvedené predpisy zahŕňajú hygienické požiadavky na surové mlieko a mliečne výrobky.
(2)
V rozhodnutí Komisie 2009/861/ES (2) sa stanovujú určité výnimky v súvislosti s požiadavkami stanovenými v oddiele IX kapitole I podkapitolách II a III prílohy III k nariadeniu (ES) č. 853/2004, pokiaľ ide o prevádzkarne na spracovanie mlieka v Bulharsku uvedené v danom rozhodnutí. Uvedené rozhodnutie sa má uplatňovať od 1. januára 2010 do 31. decembra 2011.
(3)
Určité prevádzkarne na spracovanie mlieka uvedené v prílohe I k rozhodnutiu 2009/861/ES podľa toho môžu odchylne od príslušných ustanovení nariadenia (ES) č. 853/2004 spracúvať mlieko, ktoré spĺňa požiadavky, a mlieko, ktoré nespĺňa požiadavky, za predpokladu, že spracovanie mlieka, ktoré spĺňa požiadavky, a mlieka, ktoré nespĺňa požiadavky, sa vykonáva na oddelených výrobných linkách. Určité prevádzkarne na spracovanie mlieka uvedené v prílohe II k uvedenému rozhodnutiu okrem toho môžu spracúvať mlieko, ktoré nespĺňa požiadavky, bez oddelených výrobných liniek.
(4)
Bulharsko zaslalo Komisii 24. novembra 2010 zrevidovaný a aktualizovaný zoznam uvedených prevádzkarní na spracovanie mlieka.
(5)
Prevádzkareň číslo 7 uvedená na zozname v prílohe I k rozhodnutiu 2009/861/ES (BG 0812009 „Serdika - 90“ AD) bola zo zoznamu vyňatá a získala povolenie uvádzať mliečne výrobky na trh v rámci Spoločenstva, keďže spĺňa požiadavky stanovené v oddiele IX kapitole I prílohy III k nariadeniu (ES) č. 853/2004.
(6)
Okrem toho bola zo zoznamu vyňatá prevádzkareň číslo 14 uvedená v prílohe II k rozhodnutiu 2009/861/ES (BG 1312002 „Milk Grup“ EOOD), prevádzkareň číslo 25 (BG 1612020 ET „Bor -Chvor“), prevádzkareň číslo 70 (BG 2412041 „Mlechen svyat 2003“ OOD) a prevádzkareň číslo 92 (2212023 „EL BI BULGARIKUM“), pričom získali povolenie uvádzať mliečne výrobky na trh v rámci Spoločenstva, keďže spĺňa požiadavky stanovené v oddiele IX kapitole I prílohy III k nariadeniu (ES) č. 853/2004.
(7)
Rozhodnutie 2009/861/ES by sa preto malo zodpovedajúcim spôsobom zmeniť a doplniť.
(8)
Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
PRIJALA TOTO ROZHODNUTIE:
Článok 1
Prílohy I a II k rozhodnutiu 2009/861/ES sa nahrádzajú textom v prílohe k tomuto rozhodnutiu.
Článok 2
Toto rozhodnutie sa uplatňuje od 1. marca 2011.
Článok 3
Toto rozhodnutie je určené členským štátom.
V Bruseli 27. mája 2011

Labels: 7
18
17
0